title: جمهورية لكونݣو
text: لبلاصة اللي فيها لجمهورية د لكونݣو سكنو فيها لقبايل د لبانطو هادي شي 3000 عام، و كانو تيخدمو ف لبيع و الشرا على لواد د لكونݣو. ف 1880 ستعمرات فرانسا لبلاد، و دخلاتها مع لمستعمرات لفرانساوية د إفريقيا لإستوائية. ستاقلات لجمهورية د لكونݣو ف 1960، و دازت من بزاف د لحوايج موراها (ولاّت دولة ماركسية لينينية من 1969 ل 1992، و موراها تحلو لبيبان باش يكونو نتخابات فيها بزاف د لأحزاب). الرئيس د لكونݣو هو دونيس ساسو نݣيسو، هو الرئيس د لبلاد من 1979 لدابا (من غير 5 سنين ما بين 1992 و 1997 اللي كانت فيها حرب أهلية).